У наставку се налази пример попуњеног захтева за остварење права на обавештење о обради података и достављање копије података.

Коришћен је формулар који се налази на [сајту](https://www.poverenik.rs/sr/%D0%B7%D0%B0%D1%88%D1%82%D0%B8%D1%82%D0%B0-%D0%BF%D0%BE%D0%B4%D0%B0%D1%82%D0%B0%D0%BA%D0%B0/%D1%84%D0%BE%D1%80%D0%BC%D1%83%D0%BB%D0%B0%D1%80%D0%B8.html) Повереника за информације од јавног значаја и заштиту података о личности.

У замишљеној ситуацији лице на које се подаци односе Петар Петровић обраћа се туристичкој агенцији „Срећан путник“ преко које је ишао на летовање у августу 2021. године са упитом да ли агенција и даље обрађује његове личне податке, и молбом да му достави информације у вези са врстом података које агенција поседује.

***„Срећан путник“, Београд, улуца Мике Пантића 1***

***назив и седиште руковаоца коме се захтев упућује***

**З А Х Т Е В**

**за остваривање права у вези са обрадом података о личности**

На основу члана 26. став 1. Закона о заштити података о личности ("Сл. гласник РС", бр. 87/2018), од горе наведеног руковаоца захтевам:[[1]](#footnote-1)

информације о томе да ли се моји лични подаци обрађују од стране туристичке организације „Срећан путник“, и достављање копије података који се обрађују.

Молим да ми се на захтев одговори путем електроснке поште на имејл: [P.test.Petrovic@test.test](mailto:P.test.Petrovic@test.test)

Овај захтев се односи на следеће податке:

Ја, Петар Петровић, рођен 31.03.1991. године ишао сам на летовање у Тунис преко Ваше агенција, у периоду од 14. до 24. августа 2021. године. Овим путем Вам се обраћам како бих добио информације о томе да ли Ваша агенција и даље обрађују моје личне податке, и молим Вас да ми уколико се моји лични подаци и даље обрађују доставите информације о томе којe врсте података се обрађују, у које сврхе, са којим правним основом, на који начин се чувају, као и копију мојих личних података.

(навести што прецизнији опис у вези са обрадом података који се тражи и друге податке који олакшавају обраду тражених података)

Подаци о идентитету подносиоца захтева[[2]](#footnote-2)

У Нишу, Петар Петровић

име и презиме

дана 23.03.2022. године

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

потпис

1. У кућици означити законска права која желите да остварите. [↑](#footnote-ref-1)
2. Подносилац би требало да, поред имена и презимена, унесе и друге личне податке које сматра да су неопходни за његову идентификацију и остваривање контакта.. Поред тога, уколико руковалац, у складу са чл. 21 ст. 3 ЗЗЛП, оправдано посумња у идентитет лица које је поднело захтев, може од лица захтевати достављање додатних информација неопходних за потврду идентитета, у складу са чл. 5 ст. 1 т.3 ЗЗЛП. [↑](#footnote-ref-2)